ผมมีเพศสัมพันกับแฟน 4ทุ่ม ของวันที่23 ไม่ใส่ถุงหลั่งนอก แล้วก็มีอีกทีตอนเช้าของวันที่ 24 หลังจากนั้นก็กินยาคุมฉุกเฉินแบบ 1.5 หรือ 1 เม็ด ตอนบ่าย3 ของวันที่ 24 หลังจากกินเสร็จ ก็มีเพศสัมพันอีกรอบหลั่งนอกเหมือนเดิมครับ อยากรู้ว่ายายังออกฤทธิ์รอบสุดท้ายไหม เพราะกินยาคุมฉุกเฉินแล้วมีเพศสัมเลย ไม่ได้ห่างเว้นไปถึง1ชั่วโมงหรือ1วันครับ แล้วต้องทำอย่างไรบ้างครับ
สวัสดีค่ะ ยาคุมกำเนิดฉุกเฉินเป็นการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ในกรณีดังกล่าวมาที่มีเพศสัมพันธ์อีกหลังรับประทานยาคุมกำเนิดฉุกเฉิน ซึ่งเป็นช่วงที่ฤทธิ์ของยาคุมกำเนิดฉุกเฉินลดลงจึงมีโอกาสตั้งครรภ์เพิ่มขึ้นได้ แต่หากมีเพศสัมพันธ์ในระหว่างที่ยังรับประทานยาไม่ครบสองเม็ด ก็รับประทานยาให้ครบไม่ต้องเริ่มยาใหม่ค่ะแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก